

Zápisnica zo zasadnutia
Obecného zastupiteľstva vo Veselom
zo dňa 15. 12. 2025
Prítomní: Podľa prezenčnej listiny, ktorá tvorí súčasť zápisnice

Program zasadnutia:
1. Otvorenie zasadnutia Obecného zastupiteľstva Veselé
1. Určenie overovateľov zápisnice a zapisovateľa
1. Schválenie programu zasadnutia
1. Kontrola uznesení
1. Všeobecne záväzné nariadenia na rok 2026
1. Faktúra za projekt na stavebný zámer Zberný dvor
1. Opakované uzavretie nájomnej zmluvy - prehodnotenie
1. [bookmark: _Hlk146625953]Rôzne
1. Diskusia

1. Zasadnutie OZ otvorila V. Šipková, starostka obce. Za neúčasť sa ospravedlnil poslanec Miloš Adamec, za omeškanie sa ospravedlnila Lucia Strečanská. Zastupiteľstvo bolo uznášaniaschopné. 
2. V. Šipková, starostka obce, predložila návrh programu zasadnutia, za overovateľov zápisnice navrhla poslancov Svetozára Benedikoviča a Petra Glasnáka,  zapisovateľku zápisnice Bc. Máriu Krátkú. 
4. Uznesenia OZ zo dňa 20. 11. 2025 predložila Bc. Mária Krátká, zapisovateľka. 
5. Návrhy všeobecne záväzných nariadení na rok 2026 predložila na schválenie starostka obce, návrhy nariadení  boli zverejnené 14. 11. 2025 na úradnej tabuli obce Veselé aj na webovom sídle obce. K návrhom nariadení neboli vznesené pripomienky občanov ani poslancov obecného zastupiteľstva. Tvoria súčasť zápisnice.
VZN č. 1/2024 o dani z nehnuteľností
VZN č. 2/2024 o dani za psa
VZN č. 3/2024 o poplatku za komunálne odpady a drobné stavebné odpady
6. Starostka obce informovala o stave vybavovania projektovej dokumentácie na zberný dvor obce Veselé. Informovala poslancov o potrebe vyhotovenia hydrogeologického posudku aj s vybudovaním vrtu, ktorý bude slúžiť ako studňa pre zberný dvor. Hydrogeologický prieskum bude slúžiť ako podklad k vypracovaniu projektovej dokumentácie a pre vyjadrenia dotknutých orgánov.
7. Obecné zastupiteľstvo vo Veselom uznesením č. 22/2025 zo dňa 6. 11. 2025 schválilo opakované uzavretie nájomnej zmluvy na byt č. 4. v bytovom dome s. č. 446 vo Veselom nájomcom Branislavovi Šokovi bytom Veselé č. 321 a manž. Kataríne Šokovej bytom Hlohovec, ul. R. Dilonga č. 138/18D na dobu určitú do 30. 11. 2026. Uvedení nájomcovia listom zo dňa 21. 11. 2025 žiadajú starostku obce o vysvetlenie rozdielnej dĺžky nájomnej zmluvy a oficiálne stanovisko obce a listom zo dňa 26. 11. 2025 predkladajú žiadosť o predĺženie nájomnej zmluvy. Listy tvoria súčasť zápisnice.
Starostka obce oznámila poslancom, že s nájomníkmi riešila ich požiadavky ústne pred zasadnutím obecného zastupiteľstva. Poslanci obecného zastupiteľstva trvali na platnosti nájomnej zmluvy z 10. 11. 2025.
8. Betlehemské svetlo, symbol mieru a nádeje prinesú aj v tomto roku slovenský skauti. Starostka obce oboznámila prítomných s predpokladaným dátumom 23. 12. 2025 asi o 8.20 hod. do kostola Sv. Bartolomeja,  so zakúpením novoročného ohňostroja a adventnými programami.
Obecné zastupiteľstvo vo Veselom vyhlásilo v súlade s § 18 a zákona NR SR č. 369/1990 Zb. o obecnom zriadení v znení neskorších predpisov výberové konanie na funkciu hlavného kontrolóra obce Veselé a určilo podmienky, náležitosti prihlášky a požiadavky na kandidáta. Voľba hlavného kontrolóra obce sa mala uskutočniť 20. 11. 2025. Text výberového konania bol zverejnený v Piešťanskom týždenníku 21. 10. 2025, prihlášky bolo potrebné podať do  4. 11. 2025. V stanovenom termíne neboli na Obecný úrad Veselé doručené žiadne prihlášky na funkciu hlavného kontrolóra.   
Starostka obce oboznámila prítomných so žiadosťou Coop Jednota s. d., Trnava o prenájom reklamnej plochy na umiestnenie reklamy na pozemku p. č. 281/1 v k. ú. Veselé, k čomu posiela aj grafický návrh. K žiadosti nebolo prijaté uznesenie.
Starostka obce informovala o potrebe zaradenia obce do členstva a územia verejno – súkromného partnerstva OZ Holeška.
Starostka obce informovala prítomných o opätovnom uzatvorení zmluvy s firmou Márius Pedersen a. s. Piešťany na vývoz odpadov.
9. Na zasadnutí Obecného zastupiteľstva sa zúčastnil i občan Veselého, Ing. Peter Urbanovský. Upozornil starostku obce, že je práve 42 deň odo dňa keď doručil na úrad list (OCÚ-VE/597/2025), v ktorom žiada spolu s spoluvlastníkmi nehnuteľností o odstránenie buriny a úpravu osvetlenia na ČOV Veselé. Poslankyňa Lucia Strečanská sa ho spýtala, či má vypracovaný znalecký posudok o negatívnom vplyve na pestované rastliny. P. Urbanovský nemá vypracovaný znalecký posudok, no má viac vedomostí o tejto problematike. Na námietku poslancov, že sú aj pouličné osvetlenia odpovedal, že tieto nie sú namierené do súkromných pozemkov. Starostka obce je tiež toho názoru, že má mať vypracovaný znalecký posudok. Poslankyňa Adriana Duračková sa pýtala, ako to svetlo konkrétne škodí, ako sa to prejavuje. P. Urbanovský tvrdí, že v dôsledku osvetlenia sú rastliny slabšie. Pýta sa starostky, kedy tam naposledy bola. Poslanci sú toho názoru, že tento problém má riešiť s ČOV Veselé. P. Urbanovský, pozemok vlastní obec Veselé, majetok vedený na LV 900, teda to má riešiť obec. Starostka obce uviedla, že sa o tomto probléme radila s odborníkom - agronómom, podľa ktorého osvetlenie ČOV neškodí rastlinám. Poslanec Svetozár Benedikovič navrhuje urobiť fotodokumentáciu rozdielov.


[bookmark: _Hlk111034132][bookmark: _Hlk121987003][bookmark: _Hlk191900549][bookmark: _Hlk44588311][bookmark: _Hlk81312925]Uznesenia Obecného zastupiteľstva vo Veselom zo dňa 15. 12. 2025 

[bookmark: _Hlk213649263]Uznesenie Obecného zastupiteľstva vo Veselom č. 34/2025 
Obecné zastupiteľstvo vo Veselom
Schvaľuje
program zasadnutia obecného zastupiteľstva vo Veselom na deň 15. 12. 2025.
[bookmark: _Hlk170373726]Určuje
overovateľov zápisnice poslancov Svetozára Benedikoviča a Petra Glasnáka, zapisovateľku zápisnice Bc. Máriu Krátkú. 
Hlasovanie:            Prítomní: 5 poslanci                        Za: 5 poslanci
Proti: 0                   zdržal sa: 0                                      uznesenie bolo prijaté


[bookmark: _Hlk213647395]Uznesenie Obecného zastupiteľstva vo Veselom č. 35/2025
Obecné zastupiteľstvo vo Veselom
Berie na vedomie
Uznesenia obecného zastupiteľstva vo Veselom zo dňa 20. 11. 2025.
[bookmark: _Hlk191031330][bookmark: _Hlk213647376]Hlasovanie:            Prítomní: 5 poslanci                            Za: 5 poslanci
Proti: 0                   zdržal sa: 0                                         uznesenie bolo prijaté  

Uznesenie Obecného zastupiteľstva vo Veselom č. 36/2025 
Obecné zastupiteľstvo vo Veselom
Schvaľuje
Zaradenie obce Veselé do členstva a územia verejno – súkromného partnerstva OZ Holeška (MAS Holeška, IČO: 42298563), ktoré sa uchádza o udelenie štatútu MAS pre programové obdobie SP SPP 2023 – 2027.
Hlasovanie:            Prítomní: 6 poslanci                            Za: 6 poslanci
Proti: 0                   zdržal sa: 0                                         uznesenie bolo prijaté  


Uznesenie Obecného zastupiteľstva vo Veselom č. 37/2025 
Obecné zastupiteľstvo vo Veselom
a) [bookmark: _Hlk185327142]schvaľuje
[bookmark: _Hlk185327105]Všeobecne záväzné nariadenie obce Veselé č. 1/2025 o dani z nehnuteľností
b) schvaľuje
Všeobecne záväzné nariadenie obce Veselé č. 2/2025 o dani za psa
c) schvaľuje
Všeobecne záväzné nariadenie obce Veselé č. 3/2025 o poplatku za komunálne odpady a drobné stavebné odpady
Hlasovanie:            Prítomní: 6 poslanci                            Za: 6 poslanci
Proti: 0                   zdržal sa: 0                                         uznesenie bolo prijaté  
Uznesenie Obecného zastupiteľstva vo Veselom č. 38/2025
Obecné zastupiteľstvo vo Veselom
Schvaľuje

1. Spracovanie geodetického zamerania polohopisu a výškopisu pre zberný dvor:
bude zabezpečené samostatnou výdavkovou položkou a bude slúžiť ako podklad pre vypracovanie projektovej dokumentácie pre stavebný zámer a projektu stavby pre realizáciu a povinná príloha pre vydanie stavebného zámeru stavebným úradom

1. Spracovanie hydrogeologického prieskumu pre zberný dvor:
bude zabezpečené samostatnou výdavkovou položkou a bude slúžiť ako podklad pre vypracovanie projektovej dokumentácie pre stavebný zámer a projektu stavby pre realizáciu a povinná príloha pre vydanie stavebného zámeru stavebným úradom
realizovaný vrt uvedený v cenovej ponuke spracovateľa bude slúžiť ako vŕtaná studňa pre zásobovanie zberného dvora vodou.

Hlasovanie:            Prítomní: 6 poslanci                            Za: 6 poslanci
Proti: 0                   zdržal sa: 0                                         uznesenie bolo prijaté  

Uznesenie Obecného zastupiteľstva vo Veselom č. 39/2025 
Obecné zastupiteľstvo vo Veselom
Schvaľuje
Čerpanie prostriedkov rezervného fondu na úhradu výdavkov na budovanie Zberného dvora Veselé.

Hlasovanie:            Prítomní: 6 poslanci                        Za: 6 poslanci
Proti: 0                   zdržal sa: 0                                      uznesenie bolo prijaté

Vo Veselom 15. 12. 2025

Viera Šipková
Starostka obce


Zápisnicu zapísala Bc. Mária Krátká


Overovatelia zápisnice:

Peter Glasnák                                     .................................................

Svetozár Benedikovič                        ................................................

